Zahtev za dostavljanje zapisnika o zameni brojila
Ako je brojilo zamenjeno, imate pravo da zatražite zapisnik o zameni brojila. U zapisniku se nalaze podaci koji mogu biti od ključnog značaja za proveru računa, naročito kada je nakon zamene izvršena korekcija obračuna ili postoji sumnja da stanje brojila nije pravilno evidentirano.
Kome se obraćate?
Zahtev se podnosi Elektrodistribuciji Srbije (EDS), koja raspolaže dokumentacijom o zameni brojila.
Zahtev možete podneti:
· na šalteru EDS-a; 
· poštom; 
· elektronskom poštom, ukoliko je za organizacionu jedinicu EDS-a nadležnu za vaše merno mesto. 
Nije obavezno da koristite obrazac EDS-a. Zahtev možete podneti i u slobodnoj formi, pod uslovom da sadrži podatke potrebne za postupanje.
Postupak podnošenja zahteva detaljno je opisan u dokumentu „Kako podneti zahtev EDS-u“, koji sadrži informacije o načinu podnošenja zahteva, podacima koje treba navesti i dokazima o njegovom podnošenju.
Šta se najčešće nalazi u zapisniku?
· datum zamene brojila; 
· broj demontiranog i ugrađenog brojila; 
· stanje starog brojila u trenutku demontaže; 
· početno stanje novog brojila; 
· razlog zamene; 
· podaci o licima koja su izvršila zamenu; 
· podatak o roku važenja overe demontiranog brojila I montiranog brojila. 
Kada je korisno podneti ovaj zahtev?
Preporučujemo da zapisnik zatražite ako:
· primetite naglo povećanje računa nakon zamene brojila; 
· dobijete korigovane račune; 
· ne slažete se sa obračunom nakon zamene; 
· sumnjate da početno stanje novog brojila nije pravilno evidentirano; 
· želite da proverite kako je izvršen obračun nakon zamene. 

obrazac:
Predmet: Zahtev za dostavljanje zapisnika o zameni brojila
Poštovani,
Molim da mi dostavite kopiju zapisnika o zameni brojila za sledeće merno mesto:
Adresa: ______________________
ED broj: _____________________
Šifra kupca: _________________
Naplatni broj: _______________

Molim da mi zapisnik dostavite na e-mail __________________________ ili poštom na adresu __________________________.
S poštovanjem,
__________________
(ime i prezime)
__________________
(datum)

